അയ്യേ..ഇതെന്ത് ആസ്ട്രേലിയ വെറും 62ന് പുറത്ത്, ബംഗ്ലദേശിന് മുമ്ബില് തോറ്റമ്ബി കംഗാരുക്കള് ധാക്ക: ഒരുകാലത്ത് ലോകക്രിക്കറ്റില് എതിരാളികളില്ലാതെ വിലസിയിരുന്ന ആസ്ട്രേലിയക്ക് വീണ്ടുമൊരു പതനം കൂടി. ബംഗ്ലദേശില് ട്വന്റി 20 പര്യടനത്തിനെത്തിയ ആസ്ട്രേലിയക്ക് മഹാനാണക്കേടോടെ മടക്കം. അഞ്ചു ട്വന്റി 20 പരമ്ബരയില് ആദ്യ മൂന്നുമത്സരവും തോറ്റ് ബംഗ്ലദേശിന് മുന്നില് ആദ്യമായി പരമ്ബര അടിയറവ് വെച്ച കംഗാരുക്കള് അഞ്ചാം മത്സരത്തില് ചരിത്രത്തിലെ ഏറ്റവും കുറഞ്ഞ സ്കോറിന് പുറത്തായി നാണക്കേടിന്റെ പടുകുഴിയിലേക്ക് വീണു. ബംഗ്ലദേശ് ഉയര്ത്തിയ 122 റണ്സിന്റെ കുഞ്ഞന് വിജയലക്ഷ്യം പിന്തുടര്ന്ന ഓസീസ് വെറും 62 റണ്സിന് പുറത്താകുകയായിരുന്നു.3.4 ഓവറില് ഒന്പത് റണ്സിന് നാലുവിക്കറ്റ് വീഴ്ത്തിയ ശാക്കിബുല് ഹസന്, 12റണ്സിന് മൂന്നുവിക്കറ്റ് വീഴ്ത്തിയ മുഹമ്മദ് സൈഫുദ്ദീന്, എട്ടുറണ്സിന് രണ്ട് വിക്കറ്റ് വീഴ്ത്തിയ നസും അഹമ്മദ് എന്നിവരാണ് കംഗാരു ഫ്രൈ തയാറാക്കിയത്. 22 റണ്സെടുത്ത മാത്യൂവെയ്ഡും 17 റണ്സെടുത്ത ബെന് മക്ഡര്മോട്ടും ഒഴികെയുള്ളവര്ക്കൊന്നും രണ്ടക്കം കടക്കാനായില്ല.പതിവുപോലെ ബൗളിങ്ങില് ഗംഭീരമാക്കിയ ആസ്ട്രേലിയന് ബൗളര്മാര്ക്ക് മുമ്ബില് ബംഗ്ലദേശ് ബാറ്റ്സ്മാന്മാര് വിയര്ക്കുകയായിരുന്നു. ആദ്യ മൂന്നുമത്സരങ്ങളും പാജയപ്പെട്ട ഓസീസ് നാലാം മത്സരത്തില് മൂന്നുവിക്കറ്റ് ജയവുമായി തിരിച്ചുവന്നിരുന്നു.വെസ്റ്റിന്ഡീസിനെതിരെ പരമ്ബര അടിയറവ് വെച്ചതിന് പിന്നാലെ ബംഗ്ലദേശിലും പരാജയമണഞ്ഞത് ട്വന്റി 20 ലോകകപ്പിനൊരുങ്ങുന്ന ആസ്ട്രേലിയയുടെ ചങ്ക് തകര്ക്കുന്നതാണ്. ഡേവിഡ് വാര്ണര്, െഗ്ലന് മാക്സ്വെല്, ആരോണ് ഫിഞ്ച് അടക്കമുള്ള പ്രമുഖരില്ലാതെയെത്തിയ ഓസീസ് ടീമിനെ മാത്യൂവെയ്ഡാണ് നയിക്കുന്നത്.